Утка
„Утка“ ( – „Патица“) е подводница от руския клас „Барс“, собственост последователно на Русия, Германия, Франция.

Използвана е в Първата световна война, както и за учебни цели. Зачислена е в списъка на корабите от Черноморския флот на Русия на 2 юли 1915 г. Заложена е за строеж в Балтийския корабостроителен завод в гр. Николаев на 1 август 1915 г. Спусната на вода през есента на 1916 г. и влиза в строя на 20 юни 1917 г.

На 16 декември 1917 влиза в състава на Черноморския флот. На 1 май 1918 г. е пленена в Севастопол от германските окупатори и е включена в състава на черноморските ВМС на Германия под името „US 3“.

На 24 ноември 1918 г. е пленена след англо-френска интервенция. След 3 май 1919 г. влиза в състава на морските сили на Доброволческата Бяла армия на Южна Русия и получава бордови номер 7. На 14 ноември 1920 г. е преведена от врангеловците от Севастопол в Истанбул и на 29 декември 1920 г. е интернирана от френските власти в Бизерта, Тунис.

На 29 октомври 1924 г. френското правителство я признава за собственост на СССР, но поради неуредени отношения не е върната. В края на 1920-те години е продадена за отпадъци на френска частна фирма и е нарязана в Бизерта.

Командири 
 Владимир Валерианович Крузенщерн (1916)
 Е. Ч. Садовски (1 ноември 1916 – 1917)
 Н. А. Манастирьов (6/19 август 1919 – 1920)

Източници 
 Информационен ресурс за Черноморския флот

Външни препратки 
 Силуетът на „Утка“

Подводници от Първата световна война
Френски подводници
Германски подводници от Първата световна война
Руски подводници от Първата световна война
Икономика на Николаев